חסרונו הבולט של הפרוטוקול הוא הקושי לעבוד איתו, ולכן הרבה מהשרתים והלקוחות מממשים אותו בצורה חלקית. מסיבה זו IMAP לא הפך פופולרי כמו POP3.
היסטוריה.
IMAP פותח על ידי מארק קריספין בשנת 1986. נודע גם בעבר כ-Internet Mail Access Protocol, ו-Interactive Mail Access Protocol.
תיבות דואר ב־IMAP.
הפרוטוקול מניח שהתיבות מסודרות במבנה היררכי ושישנה תיבת דואר אחת ראשית. לתיבת הדואר הראשית קוראים INBOX. בנוסף לה יכולות להיות עוד תיבות דואר (mail boxes). תיבת דואר יכולה להכיל גם הודעות וגם תיבות דואר אחרות (אם כי לא כל השרתים תומכים באפשרות האחרונה).
עובד בפרוטוקול TCP ובפורט 143. לIMAP ישנה גרסא מוצפנת (IMAPS) בהצפנת SSL אשר משויכת לפורט 993.
תמיכה בלקוחות.
רוב לקוחות הדואר תומכים בעבודה מול שרתי IMAP, ביניהם ניתן למנות את Microsoft Outlook, Mozilla Thunderbird, pine ועוד.
עבודה ב־IMAP.
כמו POP3 ו־SMTP, גם IMAP הוא פרוטוקול טקסטואלי פשוט. אולם בניגוד להם, הלקוח צריך לכתוב תווית ייחודית כלשהי לכל פקודה. הדבר מאפשר לזהות בקלות רבה יותר קצרים בתקשורת.
גרינלנד
גרינלנד (בגרינלנדית: Kalaallit Nunaat - IPA: [kaˈlaːɬːit ˈnunaːt] - "ארץ הכלשיט") הוא האי הגדול ביותר בעולם מבחינת שטח (כ-2.166 מיליון קמ"ר) הוא נמצא בצפון האוקיינוס האטלנטי, המוקף באוקיינוס האטלנטי מדרום, האוקיינוס הארקטי מצפון, ים גרינלנד ממזרח ומפרץ באפין ממערב. גרינלנד היא טריטוריה דנית בעלת שלטון עצמי רחב.
גרינלנד הייתה אחת ממושבות הכתר הנורווגי עד 1814. בשנה זו עבר האי לרשות דנמרק והיא הפכה לחלק אינטגרלי מממלכת דנמרק ב-1953. ב-1 במאי 1979 היא קיבלה אוטונומיה (יֶמסטוּרה, Hjemmestyre בדנית) על ידי הפרלמנט הדני; ההחלטה נכנסה לתוקף בשנה שלאחר מכן. בנובמבר 2008 75.54% מתושבי האי הצביעו בעד הרחבת האוטונומיה מדנמרק במסגרת משאל עם שנערך באי; ההחלטה נכנסה לתוקף ב־21 ביוני 2009. מלכת דנמרק מרגרטה השנייה נשארה ראש המדינה של גרינלנד.
היסטוריה.
קיימים ממצאים המעידים על נוכחות אנושית בגרינלנד לסירוגין החל מ-2500 לפנה"ס בקירוב, כנראה מאוכלוסיית צפון אמריקה. במהלך מאות שנים הגיעו גלי הגירה אלה לאי, אך לא שרדו את התנאים הקשים בו.
מתיישבים מאיסלנד מצאו את דרום מערב האי שומם, כאשר הם הגיעו אליו בתחילת האלף השני.
במקביל, אל הקצה הצפון-מערבי של האי הגיע גל של שבטים ארקטיים מהמערב, המכונה "תרבות דורסט המאוחרת"; תרבות זו נעלמה בסביבות שנת 1300.
המתיישבים הסקנדינביים הקימו שלוש מושבות בדרום מערב האי, אשר התפתחו במהלך מאות השנים הבאות. השם "גרינלנד" הגיע מאותם מתיישבים: באגדות העם הוויקינגיות נאמר כי אריקר ראודי (אריק האדום) הוגלה מאיסלנד באשמת ביצוע רצח ויצא באוניות, יחד עם משפחתו ועבדיו, לחפש את האי שלפי השמועות היה בכיוון צפון מערב; הוא קרא למקום "גרינלנד" על מנת למשוך אליו מתיישבים נוספים. הרעיון הצליח, ונוסדה התיישבות שהחזיקה מעמד מאות שנים והגיעה בשיאה לאוכלוסייה של כ-2500 נפשות. בהמשך בישוף נוצרי נשלח למקום. ב-1386 הפכה גרינלנד לחלק מאיחוד קאלמאר משום שהייתה חלק ממלכת נורווגיה העתיקה, ולאחר מכן לחלק של המלוכה הכפולה דנמרק-נורווגיה.
לאחר כחמש מאות שנים נעלמו המושבות לחלוטין. סביר להניח כי היעלמות זו היא תוצאה של רעב ששרר במהלך המאה החמש עשרה, בתקופה הקרויה "תקופת הקרח הקטנה" שאופיינה בהידרדרות האקלים העולמי. ניתוח עצמות אדם מתקופה זו מראה תאימות גבוהה למצב של תת-תזונה.
אבותיהם של תושבי גרינלנד האינואיטים המודרניים, בני תרבות ת'ול (שהופיעה באלסקה כ-200 שנה לפני הגעתה לגרינלנד), הגיעו לאי בסביבות 1200 לספירה, והתיישבו בשטחים נרחבים בחופים המערביים והמזרחיים של האי. הם הסתגלו לתנאים הקשים, ואוכלוסייתם היא היחידה ששרדה בו ברציפות.
דנמרק שמרה על שליטתה באי בהסכם קיל שנחתם ב-1815.
באוגוסט 2019 הציע נשיא ארצות הברית דונלד טראמפ לרכוש את האי, אולם הצעה זו נדחתה בידי ראש ממשלת גרינלנד ואף בידי ממשלת דנמרק שנחשבת לשולטת באי.
פוליטיקה.
הפרלמנט של גרינלנד נקרא אִינַצִיסָרְטוּט. יש בו 31 מושבים, והנציגים בו נבחרים בבחירה ישירה, יחסית וארצית לארבע שנים. שני נציגים גם נבחרים לפרלמנט הדני, הפולקטינג. בבחירות שנערכו בשנת 2009 זכתה לראשונה זה 30 שנה מפלגת השמאל הגרינלנדית אינואיט אטקטיגיט.
ב-25 בנובמבר 2008 הצביעו תושבי האי בעד הרחבת האוטונומיה של הממשל המקומי.
גאוגרפיה.
גרינלנד הוא האי הגדול ביותר בעולם, ושטחו גדול יותר משטח ערב הסעודית. כ-84% משטח האי מכוסה קרח.
החלק הצפוני ביותר של גרינלנד לא מכוסה על ידי קרחון משום שהאוויר באזור זה יבש מדי מכדי שייווצר שלג, שהכרחי ליצירתו ולשימורו של קרחון. אם כל הקרח שבגרינלנד יימס לגמרי הוא יהפוך לארכיפלג. אף על פי שמבחינה גאוגרפית שייכת גרינלנד ליבשת צפון אמריקה, מהבחינה הפוליטית והתרבותית היא משתייכת ליבשת אירופה.
עיקר ההתיישבות האנושית בגרינלנד היא בדרום מערב האי, באזור החוף.
נוק נמצאת בדרום חופה המערבי של גרינלנד. בשנת 2016 התגלו באזור נוק, בחגורת האבן הירוקה של איסואה, בעקבות הפשרת שלגים, סטרומטוליטים בני 3.8 מיליארד שנים - המאובנים העתיקים ביותר שהתגלו בכדור הארץ, בהפרש של מאות מיליוני שנים מהמאובנים העתיקים ביותר שעליהם נודע לפני כן. מהגילוי של סטרומטוליטים מורכבים בחגורת האבן הירוקה של איסואה, סטרומטוליטים שנוצרו מהצטברות שכבות של ביופילם בשלב כה מוקדם בהיסטוריה של כדור הארץ, עולה האפשרות שהחיים התפתחו לראשונה על כדור הארץ לפני למעלה מ-4 מיליארד שנים.
קאנק היא העיר הצפונית ביותר בגרינלנד, ומספר קילומטרים צפונית לה שוכן סיאורלפוק שהוא היישוב הצפוני ביותר בגרינלנד.
פיורדים מצויים לכל אורך חופי גרינלנד. במזרחו של האי משתרע הפיורד הארוך בתבל, קנגרטיטיווק, שאורכו 350 ק"מ.
אקלים.
בשל מיקומו של האי ב, וקרבתו הרבה ל, האקלים ברוב שטחי האי קר מאוד. החורף ארוך ונמשך כמעט חצי שנה, כשבמהלכו הטמפרטורות הן נמוכות באופן קיצוני מתחת לאפס, ומשקעים הופכים לקרח שנותר על פני האדמה. הקיץ חמים אך קצר ביותר, כחודשיים.
כלכלה.
גרינלנד סבלה מצמיחה שלילית בתחילת שנות ה-90, אך מ-1993 המצב הכלכלי השתפר. ממשלת גרינלנד אמצה מדיניות כלכלית נוקשה מאז שנות ה-80 המאוחרות וכך יצרה עודף בתקציב ואינפלציה נמוכה. מ-1990 רשמה גרינלנד גירעון בסחר הבינלאומי לאחר סגירת מכרות העופרת והאבץ האחרונים באי. כיום גרינלנד תלויה מאוד בדיג ויצוא דגים. הענף הרווחי ביותר הוא דיג החסילונים. נעשים חיפושים למציאת מינרלים ונפט, אך יעברו כמה שנים לפני שניתן יהיה להפיק מהם תועלת כלכלית. התיירות באי היא הענף היחיד המציע פוטנציאל בטווח הקצר וגם הוא מוגבל עקב העונה הקצרה והעלויות הגבוהות הכרוכות בתיירות לאי. המגזר הציבורי הוא הדומיננטי ביותר בכלכלת גרינלנד. כחצי מתקציבה השנתי של גרינלנד, כ-600 מיליון דולר, מגיעים ממענקים מממשלת דנמרק, חלק חשוב של התמ"ג.
שידורי רדיו החלו בשנת 1958 על ידי KNR ובשנת 1982 החלו שידורי טלוויזיה.
דמוגרפיה.
האוכלוסייה מונה 57,695 תושבים (לפי הערכה מ-2012). מתוכם 88% אינואיטים מלאים או חלקיים. שאר 12 האחוזים הם ממוצא אירופאי, בעיקר דנים.
תוחלת החיים נמוכה במושגים מערביים, ועומדת על 70.07 שנים בכלל האוכלוסייה (לגברים: 67.44 שנים, לנשים: 72.85 שנים).
התפלגות לפי גיל: 23% בגילאי 0 עד 14, 70.1% בגילאי 15 עד 64, 6.9% בגלאי 65 ומעלה.
דת: 95% מהתושבים הם נוצרים פרוטסטנטים המשתייכים לכנסיית דנמרק הלותרנית-אוונגלית. הברית החדשה תורגמה לשפה המקומית במהלך מחצית המאה ה-18 בעזרת מלומד דני ואישה מקומית, ארנארסאק. כ-2% הם אתאיסטים ואגנוסטים. היתר הם נוצרים אחרים או מאמינים בדת השמאנית האינואיטית.
גרינלנד מהווה מאז 1993 דיוקסיה נפרדת עם בישוף משלה.
אחוז ההתאבדויות באי הוא הגבוה ביותר בעולם כ 58.28 תושבים לכל 100,000 איש, לצורך השוואה הבאה אחריה היא ליטא עם 24.4 מתוך 100,000 איש.
אוזי אוסבורן
ג'ון מייקל "אוזי" אוסבורן (באנגלית: John Michael "Ozzy" Osbourne; ב-3 בדצמבר 1948) הוא זמר הבי מטאל אנגלי, שנודע כסולנה של להקת בלאק סבאת', הנחשבת ללהקה שיצרה את זרם ההבי מטאל. השפעתו הרבה בז'אנר, הביאה לו את כינויו "נסיך האופל" ("Prince of Darkness"). אוסבורן, כאמן סולו וכסולן בלהקת "בלאק סבאת'" מכר מעל 100 מיליון עותקים מאלבומיו, ובשנת 2006 הוא נכנס כחבר בלהקה להיכל התהילה של הרוק אנד רול.
בשנים 2005-2002 כיכב בתוכנית המציאות "משפחת אוסבורן" בערוץ MTV.
ביוגרפיה.
השנים הראשונות.
אוסבורן נולד בברמינגהאם, אנגליה למשפחה נוצרית-קתולית, ענייה, בת 6 ילדים. הוא היה עבריין בשנות ילדותו. הוא היה פורץ לבתים ומכולות עד שנתפס ונשלח לשישה חודשי מאסר. הוא ניצל את זמנו בבית הסוהר כדי לעשות קעקועים. לאחר שיצא מבית הסוהר ניסה אוזי להיכנס לעסקי הרוק אך נכשל כל פעם מחדש, עד שקיבל הזמנה להצטרף ללהקה שלעתיד תקרא בלאק סבאת'. טוני איומי שהיה הגיטריסט של בלאק סבאת' הכיר את אוסבורן כאשר שניהם למדו באותו בית ספר ודעתו על אוסבורן הייתה שלילית. כאשר הבין איומי שאוסבורן עומד להצטרף ללהקה הוא אמר למתופף ביל וורד שלא לצרף את אוזי. למרות בקשתו של איומי החליט וורד לתת לאוסבורן הזדמנות.
תקופת בלאק סבאת'.
בסוף שנת 1969 הוציאו בלאק סבאת' את אלבומם הראשון, "Black Sabbath". האלבום זכה להצלחה מרובה והביא את הלהקה לתודעה גלובאלית. גם אלבומם השני "Paranoid" זכה להצלחה.